b'\n_START_ARTICLE_\nCatedrala Wawel\n_START_PARAGRAPH_\nBazilica Arhicatedral\xc4\x83 Regal\xc4\x83 a Sfin\xc8\x9bilor Stanislau \xc8\x99i Venceslau de pe Dealul Wawel (polonez\xc4\x83 kr\xc3\xb3lewska bazylika archikatedralna \xc5\x9b\xc5\x9b. Stanis\xc5\x82awa i Wac\xc5\x82awa na Wawelu), cunoscut\xc4\x83 \xc8\x99i sub denumirea de Catedrala Wawel (polonez\xc4\x83 katedra wawelska), este o biseric\xc4\x83 romano-catolic\xc4\x83 localizat\xc4\x83 pe Dealul Wawel din Cracovia, Polonia. Mai mult de 900 de ani, aceasta este un sanctuar na\xc8\x9bional polonez \xc8\x99i \xc3\xaen mod tradi\xc8\x9bional a servit ca loc de \xc3\xaencoronare a monarhilor polonezi precum Catedrala Arhidiecezei de Cracovia. Papa Ioan Paul al II-lea a oferit prima sa Liturghie \xc3\xaen calitate de preot \xc3\xaen cripta catedralei la 2 noiembrie 1946._NEWLINE_Catedrala gotic\xc4\x83 de ast\xc4\x83zi este al treilea edificiu de pe acest site: primul a fost construit \xc8\x99i distrus \xc3\xaen secolul al XI-lea; al doilea a fost construit \xc3\xaen secolul al XII-lea, dar a fost distrus de un incendiu \xc3\xaen 1305. Construirea edificiului actual a \xc3\xaenceput \xc3\xaen secolul al XIV-lea conform ordinului episcopului Nanker.\n_START_SECTION_\nInteriorul\n_START_PARAGRAPH_\nCatedrala cuprinde un naos cu abside, transeptele cu nave, un cor cu dou\xc4\x83 culuoare \xc8\x99i o absid\xc4\x83 cu capele ambulatoriu \xc8\x99i radiante. Altarul principal, situat \xc3\xaen absid\xc4\x83, a fost fondat \xc3\xaen jurul anului 1650 de c\xc4\x83tre episcopul Piotr Gembicki \xc8\x99i creat de c\xc4\x83tre Giovanni Battista Gisleni. Pictura altarului lui Hristos R\xc4\x83stignit, f\xc4\x83cut\xc4\x83 de Marcin Blechowski este din secolul al XVII-lea._NEWLINE_Peste altarul principal se afl\xc4\x83 un baldachin \xc3\xaenalt de marmur\xc4\x83 neagr\xc4\x83 sus\xc8\x9binut de patru piloni, concepu\xc8\x9bi de c\xc4\x83tre Giovanni Battista Trevano \xc8\x99i Matteo Castelli \xc3\xaentre 1626 \xc8\x99i 1629. Sub bolt\xc4\x83 este plasat un sicriu de argint al protectorul na\xc8\x9bional, sf\xc3\xa2ntul Stanislau (Stanis\xc5\x82aw), creat \xc3\xaentre 1669-1671, dup\xc4\x83 ce cel  anterior (donat \xc3\xaen 1512 de c\xc4\x83tre regele Sigismund I cel B\xc4\x83tr\xc3\xa2n), a fost furat de suedezi \xc3\xaen 1655._NEWLINE_Cel mai remarcabil obiect din catedral\xc4\x83 este probabil Crucifixul lui Iisus Hristos cel Negru, \xc3\xaen stil gotic, \xc3\xaenalt de 4 metri. Potrivit legendei, t\xc3\xa2n\xc4\x83ra \xc8\x99i pioasa regin\xc4\x83 Jadwiga se ruga adesea \xc3\xaen fa\xc8\x9ba crucifixului, iar \xc3\xaen timpul acestor rug\xc4\x83ciuni Iisus i s-ar fi adresat de mai multe ori.  Regina Jadwiga a fost canonizat\xc4\x83 \xc3\xaen anul 1997.\n_START_SECTION_\nCapele \xc8\x99i camere funerare\n_START_PARAGRAPH_\nCatedrala Wawel a fost principalul loc de \xc3\xaenmorm\xc3\xa2ntare pentru monarhii polonezi din secolul al XIV-lea. Ca atare, acesta a fost extins\xc4\x83 \xc8\x99i modificat\xc4\x83 \xc3\xaen mod semnificativ \xc3\xaen timpul c\xc3\xa2nd conduc\xc4\x83torilor individuali au ad\xc4\x83ugat mai multe capele funerare._NEWLINE_Capela lui Sigismund, sau Capela Zygmunt (\xe2\x80\x9eKaplica Zygmuntowska\xe2\x80\x9d), \xc3\xaenvecinat\xc4\x83 cu peretele sudic al catedralei, este una dintre piesele cele mai importante ale arhitecturii din Cracovia \xc8\x99i, probabil, \xe2\x80\x9ecel mai bun exemplu din arhitectura renascentist\xc4\x83 din afara Italiei\xe2\x80\x9d. Finan\xc8\x9bat\xc4\x83 de c\xc4\x83tre Sigismund I cel B\xc4\x83tr\xc3\xa2n, a fost construit\xc4\x83 \xc3\xaentre 1517 \xc8\x99i 1733 de c\xc4\x83tre Bartolomeo Berrecci, un arhitect florentin renascentist, care a petrecut cea mai mare parte a carierei sale \xc3\xaen Polonia._NEWLINE_O capel\xc4\x83 cu baza p\xc4\x83trat\xc4\x83 cu o cupola de aur, ad\xc4\x83poste\xc8\x99te mormintele fondatorului s\xc4\x83u \xc8\x99i copiilor s\xc4\x83i, Regele Sigismund II August \xc8\x99i Anna Jagiellon (Jagiellonka).'